Nick Út

Huỳnh Công "Nick" Út (29. maaliskuuta 1951 Long An) on vietnamilainen sota- ja celebrity-kuvaaja, jonka tunnetuin työ on Pulitzer- ja World Press Photo -palkittu valokuva Trang Bangin napalm-iskun runtelemasta tytöstä Phan Thị Kim Phúcista 8. kesäkuuta 1972. Uutistoimisto Associated Pressin (AP) julkaisemasta mustavalkoisesta valokuvasta tuli Vietnamin sodan tunnetuin symboli. Sodan viimeisinä päivinä huhtikuussa 1975 Nick Út evakuoitiin ilmateitse Filippiinien kautta pakolaisleirille Camp Pendletoniin Kaliforniaan. Hän työskentelee edelleen AP:n palveluksessa ja asuu Yhdysvalloissa.

Lähteet

Aiheesta muualla
Nick Út muistelee päivää, jolloin valokuva otettiin

sotakuvaajat
Pulitzer-palkitut
Vietnamilaiset henkilöt